Musica: CD-verkope daal skerp | Netwerk24
Musica: CD-verkope daal skerp
Deur Nellie Brand-Jonker 21 April 2017 09:43
CD-verkope het in die halfjaar skerp gedaal.
Die Musica-musiekwinkels se verkope het met 7% gedaal.
Musica is deel van die Clicks-groep wat Vrydagoggend sy resultate vir die halfjaar aangekondig het.
Die verkope het gedaal ten spyte van Musica se 115 musiekwinkels wat in die sukkelende musiekmark sy markaandeel vergroot het.
Van totale CD-verkope het Musica in die ooreenstemmende tydperk in 2016 ’n markaandeel van 68% gehad terwyl dit nou 74,8% het.
Die verkope van CD’s in sy winkels het met 14,4% gedaal.
Die verkope van tegnologie wat Musica beskryf as langspeelplate, platespelers, oorfone en ander produkte waarmee mens musiek kan luister het met 10% gestyg.
Dit is reeds hierdie tipe produkte wat Musica nog red van die wêreldwye insinking in CD- en DVD-verkope weens tegnologieverandering wat meegebring het dat mense nou op ander maniere musiek luister.
Dié produkte se verkope dra nou al 21% tot sy omset by, amper net soveel soos DVD’s en speletjies.
DVD’s se verkope het met 10% gedaal.
Meer oor: Clicks | Cd
Kersklokke lui vir Musica op langspeelplate
Verkope van CD’s en DVD’s daal
CD’s: Ál minder verkoop